Hopealinjan pysäkki

Hopealinjan pysäkki (lyh. Hop) oli rautatieliikennepaikka Riihimäki-Tampere-radalla, Hämeenlinnan Aulangon tuntumassa. Pysäkki avattiin 1. kesäkuuta 1953 Aulanko-nimisenä liikennepaikkana. Pysäkin nimi vaihdettiin Hopealinjaksi 30. toukokuuta 1960. Hopealinjan pysäkillä pysähtyi kesäisin junia vain tarvittaessa. Pysähtyviin juniin kuului pikajuna P 67. Pysäkki oli suunnattu lähinnä vesibussin matkustajille. Henkilöliikenteen pysähdykset Hopealinjan pysäkillä lakkautettiin 24. elokuuta 1981 ja itse seisake lakkautettiin kokonaisuudessaan 23. toukokuuta 1982.

Lähteet

Aiheesta muualla 
 Dm7-sarjan kiskobussi Lättähattu sivuuttamassa Hopealinjan pysäkin

Kanta-Hämeen lakkautetut rautatieliikennepaikat
Hämeenlinnan rautatieliikennepaikat